તા 24ના રોજ ઘર માટે તેમજ પોતાના માટે ખરીદી કરશો. ખર્ચા પણ રહેશે અને સારું રોકાણ પણ કરશો. આ સમયમાં તમે જે પણ ખર્ચ કરો તે સારી બાબતો માટે હોવાથી મનમાં કોઈ અફસોસ નહીં હોય તેમજ તેના માટે તમે અગાઉથી આયોજન પણ કરી રાખશો. તા 25 અને 26 દરમિયાન સમય મિશ્ર ફળદાયી રહેશે. મહેમાનનું આગમન થશે જેથી કામમાં મન નહીં રહે. આપને પણ કોઈના ત્યાં મળવા જવાનું થશે. કામકાજ અને મહેમાનની ભાગ-દોડ વચ્ચે પોતાના સ્વાસ્થ્યનું ધ્યાન રાખવું. સંતાન સંબંધી ચિંતા દૂર થશે. તા 26 થી બુધ આપની રાશિથી દસમાં સ્થાનમાં ભ્રમણ કરશે જેથી કોઈ પણ કાર્યમાં ઉતાવળ કરવી નહીં. વિચાર કરીને નિર્ણય લેવાથી કાર્યમાં સફળતા મળશે. કોઈ નવી ઓળખાણ થશે. તા 27,28 અને 29 દરમિયાન કામકાજ અને વ્યવસાયમાં આગળ વધવાની તક મળશે. આજીવિકા અને કાર્ય માટે ગંભીર રહેશો. સંતાન સંબંધી કોઈ મહત્ત્વપૂર્ણ કાર્ય સારી રીતે પાર પડશે. તા 30ના રોજ મહત્ત્વના કાર્યમાં ખોટા નિર્ણય લેવાશે. પરિસ્થિતિ ચિંતાજનક રહેશે.